Shona Zammit u Ailton Jorge Soares huma l-aħjar plejers 2020/21 tal-MFPA L-MFPA Awards li saru x-Xara Lodge fis-16 ta' Awwissu 2021, mhux biss iċċelebraw l-aqwa u l-aħjar plejers fl-istaġun 2020/2021, imma mmarkaw ukoll l-għaxar anniversarju minn meta l-Assoċjazzjoni ġiet fundata. Fid-diskors tiegħu, is-segretarju ġenerali Carlo Mamo, ħares lura lejn l-aħħar għaxar snin. Huwa enfasizza l-kisbiet ewlenin tal-MFPA, u ddeskriva l-viżjoni tal-Assoċjazzjoni. Mamo tkellem dwar pjanijiet biex il-futbol tan-nisa javvanza, għax "l-MFPA temmen li n-nisa għandu jkollhom l-istess opportunitajiet u drittijiet, speċjalment fil-livell ta' nazzjonal." Waqt id-diskors tiegħu, s-segretarju ġenerali ħabbar ukoll li l-Assoċjazzjoni tal-Plejers issa hija parti mill-bord eżekuttiv tal-MFA u rringrazzja lill-amministrazzjoni tal-MFA talli għarfet li l-vuċi tal-plejers fl-ogħla forum tal-futbol, mhux biss hija kruċjali iżda se twassal ukoll għal aktar innovazzjoni u progress. Iċ-ċerimonja kienet preżentata minn Keith Demicoli u rat l-introduzzjoni ta' unuri ġodda miċ-Challenge League u l-League tan-Nisa, inkluż l-aqwa l-ħdax mid-diviżjoni tan-Nisa. L-akbar rebbieħa tas-serata kienu Shona Zammit u Ailton Jorge Soares (Dodo) li ġew iddikjarati 'MFPA Best Player' għall-istaġun 2020/2021 fid-diviżjoni rispettiva tagħhom, kif ukoll Matthew Guillaumier li ħa d-dar tliet unuri matul is-serata, inkluż l-MFPA Best Young Plejer. Ir-rebbieħa kollha tas-serata huma dawn li ġejjin: